open-index/open-wikipedia-markdown huggingface dataset:
มหาวิทยาลัยมาร์ติน ลูเทอร์ แห่งฮัลเลอ-วิทเทินแบร์ค

**มหาวิทยาลัยมาร์ติน ลูเทอร์ แห่งฮัลเลอ-วิทเทินแบร์ค** () เป็นสถาบันอุดมศึกษาของรัฐในเมืองฮัลเลอและเมืองวิทเทินแบร์ค รัฐซัคเซิน-อันฮัลท์ ประเทศเยอรมนี ก่อตั้งขึ้นใน ค.ศ. 1817 จากการควบรวมมหาวิทยาลัยฮัลเลอ (ก่อตั้งใน ค.ศ. 1502) กับมหาวิทยาลัยวิทเทินแบร์ค (ก่อตั้งใน ค.ศ. 1694) และตั้งชื่อตามมาร์ติน ลูเทอร์ นักปฏิรูปศาสนาคริสต์

## คณะการศึกษา
มหาวิทยาลัยมาร์ติน ลูเทอร์ ประกอบด้วย 9 คณะการศึกษา มหาวิทยาลัยนี้ใช้ระบบวิชาการแบบยุโรปภาคพื้นทวีป ซึ่งมีการรวมคณาจารย์และนักศึกษาในสาขาใกล้เคียงกันไว้ในคณะเดียว 
* คณะเทววิทยา
* คณะนิติศาสตร์และเศรษฐศาสตร์
* คณะแพทยศาสตร์
* คณะปรัชญาวิทยา 1 (สังคมศึกษาและวัฒนธรรมศึกษา, ประวัติศาสตร์) 
* คณะปรัชญาวิทยา 2 (ภาษาโบราณและภาษาสมัยใหม่, นิเทศศาสตร์, การดนตรี)
* คณะปรัชญาวิทยา 3 (ศาสตร์การสอน)
* คณะวิทยาศาสตร์ธรรมชาติ 1 (ชีวเคมี, ชีววิทยา, เภสัชศาสตร์)
* คณะวิทยาศาสตร์ธรรมชาติ 2 (ฟิสิกส์, เคมี, คณิตศาสตร์)
* คณะวิทยาศาสตร์ธรรมชาติ 3 (เกษตรศาสตร์, ธรณีวิทยา, วิทยาการคอมพิวเตอร์)

## อ้างอิง

มาร์ติน ลูเทอร์ แห่งฮัลเลอ-วิทเทินแบร์ค
หมวดหมู่:สิ่งก่อสร้างในรัฐซัคเซิน-อันฮัลท์
ฮัรร็อตอัลบิรก์

**ฮัรร็อตอัลบิรก์** () เป็นทุ่งลาวาโบราณที่ตั้งอยู่ริมชายฝั่งทะเลแดงของประเทศซาอุดีอาระเบีย

## ดูเพิ่ม
* แคว้นอะซีร
* รายชื่อภูเขาไฟในประเทศซาอุดีอาระเบีย
* ทิวเขาซะเราะวาต
** เทือกเขาอะซีร
* ติฮามะฮ์

## อ้างอิง


หมวดหมู่:ทุ่งภูเขาไฟ
หมวดหมู่:ทุ่งลาวา
หมวดหมู่:แคว้นอะซีร
โฌแซ็ฟ พรุสต์

**โฌแซ็ฟ หลุยส์ พรุสต์** () เป็นนักเคมีชาวฝรั่งเศส มีชื่อเสียงจากการค้นพบกฎสัดส่วนคงที่เมื่อ ค.ศ. 1794 ซึ่งเป็นกฎที่กล่าวว่าอัตราส่วนระหว่างมวลของธาตุที่รวมตัวกันเป็นสารประกอบจะมีค่าคงที่เสมอ

พรุสต์เรียนวิชาเคมีในร้านขายยาของบิดาและต่อมาได้รับแต่งตั้งเป็นหัวหน้าเภสัชกรประจำโรงพยาบาลซาลแปทรีแยร์ในกรุงปารีส ใน ค.ศ. 1786 พรุสต์ต้องเดินทางไปสอนวิชาเคมีที่ประเทศสเปนตามข้อตกลงระหว่างพระเจ้าหลุยส์ที่ 16 แห่งฝรั่งเศส กับพระเจ้าการ์โลสที่ 3 แห่งสเปน เขาได้รับผิดชอบงานสอนวิชาเคมีในสถาบันการศึกษา และได้รับผิดชอบห้องปฏิบัติการเคมีของราชสำนักในกรุงมาดริด พรุสต์แต่งงานในสเปนเมื่อ ค.ศ. 1798 และตั้งครอบครัวที่นั่น แต่เมื่อนโปเลียนยกทัพบุกสเปน ห้องปฏิบัติการเคมีถูกทำลาย ทำให้เขาต้องเดินทางกลับฝรั่งเศสใน ค.ศ. 1806

## อ้างอิง

 

หมวดหมู่:นักเคมีชาวฝรั่งเศส
หมวดหมู่:บุคคลจากอ็องเฌ
วัดบำรุงรื่น

**วัดบำรุงรื่น** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสามประเวศ เขตลาดกระบัง กรุงเทพมหานคร มีที่ดินตั้งวัดเนื้อที่ 13 ไร่ 2 งาน 78 ตารางวา ทางทิศตะวันออกติดต่อกับโรงเรียนบำรุงรื่น ทางทิศตะวันตกติดต่อกับคลองสามประเวศน์

วัดบำรุงรื่นตั้งวัดเมื่อ พ.ศ. 2424 ชาวบ้านมักเรียกว่า **วัดคลองสาม** ตามสภาพภูมิประเทศที่ตั้งวัด สร้างโดยนายโหน๊ด นางขาว มั่นสติ อุทิศที่ดินให้สร้างวัด ซึ่งมีนายรื่นกับประชาชนได้ร่วมกันสร้าง ครั้นแล้วได้ขนานนามว่า **วัดราษฎร์บำรุงรื่น** ต่อมาเรียกสั้น ๆ ว่า "วัดบำรุงรื่น" ได้รับพระราชทานวิสุงคามสีมาเมื่อ พ.ศ. 2434 และได้รับพระราชทานวิสุงคามสีมาครั้งหลังเมื่อวันที่ 25 มิถุนายน พ.ศ. 2544 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2493 วัดยังให้โรงเรียนตั้งอยู่ในที่ดินของวัด

พื้นที่ตั้งวัดเป็นที่ราบลุ่มติดคลองสามประเวศน์ ล้อมรอบวัดเป็นหมู่บ้านจัดสรร อาคารเสนาสนะมี อุโบสถกว้าง 6 เมตร ยาว 12 เมตร เป็นอาคารทรงโบราณ ภายในประดิษฐานพระประธาน เป็นพระพุทธรูปปางห้ามญาติและปางสมาธิ กุฏิสงฆ์จำนวน 9 หลัง หอสวดมนต์ ศาลาการเปรียญ 2 หลังคู่ และเจดีย์ 1 องค์

## รายนามเจ้าอาวาส
* พระอาจารย์เปิ้น พ.ศ. 2414–2431
* พระอาจารย์พิศ พ.ศ. 2431–2433
* พระครูสมุห์หวัง พ.ศ. 2433–2451
* พระอาจารย์โลด พ.ศ. 2451–2489
* พระอธิการชิต พ.ศ. 2489–2501
* พระอาจารย์คล้าย พ.ศ. 2501–2505
* พระครูอนุกูลสารกิจ (ประยูร) พ.ศ. 2505–2561
* พระใบฎีกาชัยพร อาจารสุโภ ป.ธ.1-2 พ.ศ2566 

## อ้างอิง

บำรุงรื่น
บำรุงรื่น
วัดประดู่ธรรมาธิปัตย์

**วัดประดู่ธรรมาธิปัตย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร มีที่ดินตั้งวัดเนื้อที่ 6 ไร่ 1 งาน 88 ตารางวา ปัจจุบันพระครูสถิตปริยัติวงศ์ (เสถียร ป.ธ.3) ดำรงตำแหน่งเจ้าอาวาส

วัดประดู่ธรรมาธิปัตย์ ประชาชนมักเรียกว่า **วัดประดู่** สร้างขื้นเมื่อ พ.ศ. 2365 และได้รับพระราชทานวิสุงคามสีมาเมื่อ พ.ศ. 2375 ด้านการศึกษา ทางวัดได้ให้โรงเรียนสร้างในพื้นที่วัด คือ โรงเรียนวัดประดู่ธรรมาธิปัตย์

ภายในวัดมีอาคารเสนาสนะ ได้แก่ อุโบสถกว้าง 7.52 เมตร ยาว 18.15 เมตร บูรณะเมื่อ พ.ศ. 2512 กุฏิสงฆ์จำนวน 14 หลัง ส่วนมากเป็นอาคารไม้ ศาลาการเปรียญกว้าง 10.20 เมตร ยาว 14.85 เมตร หอระฆัง หอสวดมนต์ ฌาปนสถาน ศาลาบำเพ็ญกุศลสร้างเมื่อ พ.ศ. 2510 สำหรับปูชนียวัตถุมีพระประธานอุโบสถและมีพระพุทธรูปบนหอสวดมนต์

## อ้างอิง

ประดู่ธรรมาธิปัตย์
วัดศิริเสาธง

**วัดศิริเสาธง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ เป็นสถานที่ปฏิบัติธรรมที่สำคัญแห่งหนึ่งของจังหวัดสมุทรปราการ โดยมีพระมงคลธรรมธัช (นฤพล สุขวฑฺฒโน) เป็นเจ้าอาวาสและเป็นเจ้าคณะอำเภอบางเสาธง มีที่ดินที่ตั้งวัด เนื้อที่ 11 ไร่ 35 ตารางวา

วัดศิริเสาธงได้รับอนุญาตให้สร้างวัดเมื่อวันที่ 20 ตุลาคม พ.ศ. 2526 โดยมีนางซ่อนกลิ่น ศิริยิ่ง บริจาคที่ดินให้สร้างวัด เนื้อที่ 6 ไร่ ต่อมาปี พ.ศ. 2529 นางปิ่นทอง ศาลยาชีวิน ในนามบริษัทสวนบางนา จำกัด ได้ถวายที่ดินที่ติดต่อกับวัดด้านทิศเหนือ ให้เป็นที่สร้างวัด เนื้อที่ 5 ไร่ 35 ตารางวา รวมเป็นที่ดินที่สร้างวัด ทั้งสองแปลง เนื้อที่ 11 ไร่ 35 ตารางวา วัดได้รับพระราชทานวิสุงคามสีมาเมื่อวันที่ 18 มกราคม พ.ศ. 2531

วัดเป็นที่ตั้งของสำนักปฏิบัติธรรมประจำจังหวัดสมุทรปราการ แห่งที่ 5 จัดตั้งเมื่อ พ.ศ. 2549 อุโบสถจัตุรมุขที่ประดับด้วยแก้ว หน้าบันปูนปั้นนารายณ์ทรงครุฑ เป็นงานปูนปั้นขนาดความกว้าง 8 เมตร ประตูโบสถ์เป็นงานจิตรกรรมลงลายน้ำทอง ภายในประดิษฐานพระพุทธชินราชจำลอง มีภาพจิตรกรรมฝาผนังลงรักปิดทองเกี่ยวกับพุทธประวัติ วัดมีความร่มรื่นเป็นระเบียบ สวยงาม ไว้รองรับพุทธศาสนิกชนที่จะมาสร้างบุญปฏิบัติธรรมหรือมาทำบุญถวายสังฆทาน

## อ้างอิง

ศิริเสาธง
พระนางโสมา

**พระนางโสมา** () ตามอินเดีย หรือ **หลิวเย่** () ตามภาษาจีน, **Liễu Diệp** () ตามภาษาเวียดนาม และ **นางนาค** (, UNGEGN: *Néang Néak*) ตามภาษาเขมร หรือพระนามเต็มว่า **พระนางโสมาสีวิกาเทวะนาคาเทวี** () เป็นพระมหากษัตริยานีแห่งอาณาจักรฟูนาน และอ้างอย่างกว้างขวางเป็นปฐมกษัตริย์ (ครองราชย์ประมาณคริสต์ศตวรรษที่ 1) และกษัตริยานีพระองค์แรกของกัมพูชา พระนางอภิเษกสมรสกับพราหมณ์ชาวอินเดียคนหนึ่ง นามว่ากามพู สวยัมภูวะ หรือ เกาฑิณยะ ซึ่งต่อมาก็ได้ขึ้นครองราชย์ต่อจากพระนางโสมาเป็นพระเจ้าเกาฑิณยะชัยวรมันที่ 1หรือที่รู้จักกันในชื่อ พระทอง

## ตำนานเขมร
พระนางโสมากับพระเจ้าเกาฑิณยะชัยวรมันที่ 1 เป็นที่รู้จักในตำนานเขมรในฐานะ "ตำนานพระทอง-นางนาค" ตามรายงานจากคาง ไท่และ Zhu Ying ทูตจีนสองคน รัฐฟูนันสถาปนาโดยพ่อค้าชาวอินเดียจากกลิงคะโบราณนาม เกาฑิณยะ

ส่วน*[[เหลียงชู]]* หนังสือประวัติศาสตร์จีน รายงานว่า ผู้คนในฟูนันให้สตรีนาม หลิ่วเย่ (柳葉) ขึ้นเป็นกษัตริย์ และพระนางยอมจำนนต่อชายต่างชาตินาม ฮุ่นเถียน (混塡) และสมรสกับเขา

## รายงาน
ตามตำนานในพระราชพงศาวดารกัมพูชาในเอกสารมหาบุรุษเขมร และพระราชพงศาวดารกรุงกัมพูชา (ฉบับรบากษัตริย์) ระบุว่า เรือสินค้าอินเดียลำหนึ่งถูกโจมตีโดยโจรสลัดที่นำโดยโสมา ธิดาของหัวหน้าเผ่านาคในท้องถิ่น พ่อค้าที่นำโดยเกาฑิณยะ (โกณฑัญญะ) ต่อสู้และป้องกันการโจมตีได้ แต่เรือได้รับความเสียหายและถูกนำไปเกยตื้นเพื่อซ่อมแซม ชาวอินเดียต่างกังวลกับการโจมตีครั้งที่สอง แต่เจ้าหญิงโสมาทรงประทับใจในความกล้าหาญของเกาฑิณยะและรับคำขอสมรส การอภิเษกสมรสระหว่างพระทองกับนางนาคทำให้เกิดราชวงศ์ที่ต่อมากลายเป็นราชวงศ์แห่งฟูนัน ซึ่งจะปกครองดินแดนนี้มาหลายชั่วอายุคน และราชวงศ์ก็ได้รับความชอบธรรมทางราชวงศ์ผ่านทางสายเลือดสตรีในราชอาณาจักร สิ่งนี้ยังอธิบายเหตุผลที่พญานาคกลายเป็นส่วนสำคัญในสัญลักษณ์ของเขมร ดังที่เห็นได้ในอีกพันปีต่อมา เมื่อการสมรสอันลึกลับทางประวัติศาสตร์นี้ยังคงเป็นส่วนสำคัญในพิธีราชสำนักที่นครวัดในยุคอาณาจักรเขมร

## ทฤษฎีสมัยใหม่
หลักฐานดีเอ็นเอที่เพิ่งค้นพบใหม่บ่งชี้ว่าตำนานการก่อตั้งของชาวเขมรมีความจริงอยู่บ้าง ตัวอย่างดีเอ็นเอที่เก็บจากบุคคลยุคก่อนประวัติศาสตร์จากสุสานวัด Komnou ณ แหล่งโบราณคดีอังกอร์บอเร็ยในประเทศกัมพูชา พบว่ามีสิ่งเพิ่มผสมของเอเชียใต้ในปริมาณมาก (ประมาณ 40-50%) ผลการหาอายุด้วยคาร์บอนกัมมันตรังสีบนกระดูกมนุษย์ (ช่วงความเชื่อมั่น 95% อยู่ที่ 78-234 calCE) บ่งชี้ว่าบุคคลนี้มีชีวิตอยู่ในยุคต้นของฟูนัน การศึกษาเพิ่มเติมเกี่ยวกับฟอสซิลบางส่วนจากศตวรรษที่ 3 ก่อนคริสตกาล พบว่ามีบรรพบุรุษชาวอินเดียที่คล้ายคลึงกันจากรัฐพิหาร เบงกอล โอฑิศา และอานธรประเทศ

## วัฒนธรรมสมัยนิยม
* เพลง **เรือมบูเจีย เปรี๊ยะเนียงโสมาสีวิกาเทวะนาคเทวี ** โดยศิลปิน แก้วเพทาย มีเนื้อหาเกี่ยวข้องกับพระนางโสมา
* **ลายเพลงบูชา พระนางโสมาสีวิกาเทวะนาคาเทวี** โดยศิลปิน แก้วเพทาย 

## อ้างอิง

หมวดหมู่:บุคคลในคริสต์ศตวรรษที่ 1
หมวดหมู่:พระมหากษัตริย์กัมพูชา
หมวดหมู่:สมเด็จพระราชินีนาถ
หมวดหมู่:ราชินีแห่งกัมพูชา
วัดบุญรอดธรรมาราม

**วัดบุญรอดธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพระโขนงใต้ เขตพระโขนง กรุงเทพมหานคร มีเนื้อที่ตั้งวัด 6 ไร่ 20 ตารางวา ที่ตั้งของวัดนั้นจะรอบไปด้วย ชุมชนและโรงเรียนด้วยกัน 3 โรงเรียน คือ โรงเรียนพระโขนงวิทยาลัย โรงเรียนบางจาก (นาคเผื่อนอุปถัมภ์) โรงเรียนบพิธวิทยา

วัดบุญรอดเริ่มสร้างเมื่อปี พ.ศ. 2515 โดยการบริจาคที่ดิน จำนวน 6 ไร่ 20 ตารางวา จากนางบุญรอด และนายบุญธรรม นาคเฉลี่ยว ได้อนุญาตสร้างวัด เมื่อ 5 กรกฎาคม พ.ศ 2515  ชื่อของวัดตั้งตามนามผู้สร้างวัดทั้งสองท่าน กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 27 กุมภาพันธ์ พ.ศ. 2516 และได้รับพระราชทานวิสุงคามสีมาเมื่อวันที่ 2 กันยายน พ.ศ. 2518 ขนาดเนื้อที่กว้าง 20 เมตร ยาว 40 เมตร

อาคารเสนาสนะมีอุโบสถกว้าง 8.30 เมตร ยาว 25 เมตร ทรงไทยลานนา ประตูด้านหน้า 3 ช่อง ด้านหลัง 2 ช่อง หน้าต่างข้างละ 5 ช่อง บานประตูหน้าต่างทำด้วยไม้สักแกะสลัก กุฏิสงฆ์จำนวน 10 หลัง ส่วนมากเป็นอาคารครึ่งตึกครึ่งไม้ 2 ชั้น ศาลาการเปรียญกว้าง 17.50 เมตร ยาว 56 เมตร เป็นศาลาอเนกประสงฆ์ และหอระฆัง

## รายนามเจ้าอาวาส
* พระครูสังฆรักษ์ผล 
* พระใบฎิกาอินทนนท์ อินทนนฺโท 
* พระมหาสาคร ธีรปัญโญ 
* พระครูสังฆรักษ์สัมฤทธิ์ วิสุทธาจาโร 
* พระครูกิตติญาณวิสิฐ

## อ้างอิง

บุญรอดธรรมาราม
ไวรัสโคโรนามนุษย์ NL63

**ไวรัสโคโรนามนุษย์ NL63** (***Human coronavirus NL63***, **HCoV-NL63**) เป็นสายพันธุ์ของไวรัสโคโรนาในสกุลย่อย *[[Setracovirus]]* ในสกุล *[[Alphacoronavirus]]* พบเมื่อปลายปี ค.ศ. 2004 ในเด็กอายุ 7 เดือนที่เป็นโรคหลอดลมฝอยอักเสบในประเทศเนเธอร์แลนด์ การติดเชื้อไวรัสได้รับการยืนยันทั่วโลกและมีความสัมพันธ์กับอาการและโรคที่พบบ่อยหลายอย่างโรค ตัวอย่างโรคที่เกี่ยวข้อง เช่น การติดเชื้อในระบบทางเดินหายใจส่วนบนเล็กน้อยถึงปานกลาง การติดเชื้อทางเดินหายใจส่วนล่างอย่างรุนแรง กล่องเสียงอักเสบอุดกั้น และหลอดลมฝอยอักเสบ  

ไวรัสนี้พบในเด็กเล็ก ผู้สูงอายุ และผู้ป่วยที่มีภูมิคุ้มกันบกพร่องที่มีอาการทางเดินหายใจเฉียบพลัน นอกจากนี้ยังมีความสัมพันธ์ตามฤดูกาลในเขตอบอุ่น การศึกษาที่ดำเนินการในอัมสเตอร์ดัมประมาณว่ามี HCoV-NL63 อยู่ประมาณ 4.7% ของโรคทางเดินหายใจทั่วไป ไวรัสมีต้นกำเนิดมาจากชะมดและค้างคาวที่ติดเชื้อ มีการประมาณว่าแยกจากไวรัสโคโรนาสายพันธุ์อื่น (HCoV-229E) เมื่อประมาณ 1,000 ปีที่แล้ว ซึ่งน่าที่จะแพร่กระจายในมนุษย์มานานหลายศตวรรษ

## อ้างอิง

## แหล่งข้อมูลอื่น
* 

หมวดหมู่:Alphacoronavirus
วัดศรีจันทร์ประดิษฐ์

**วัดศรีจันทร์ประดิษฐ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปูใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 17 ไร่ 2 งาน 96 ตารางวา มีที่ธรณีสงฆ์ จำนวน 9 แปลง เนื้อที่ 5 ไร่ 1 งาน 73 ตารางวา ลักษณะที่ตั้งวัดเป็นพื้นที่ลาบลุ่ม ทิศตะวันออกจดหมู่บ้านคลองต่อและถนนสุขุมวิท ด้วนทิศตะวันตกและทิศเหนือจดโรงงานอุตสาหกรรมและโรงเรียนมัธยมวัดศรีจันทร์ประดิษฐ์ ด้านทิศใต้จดชายทะเลปากอ่าวไทย ด้านในวัดติดทะเลมีสะพานไม้ทอดยาวออกไปยังศาลากลางทะเล

วัดศรีจันทร์ประดิษฐ์ได้เริ่มก่อสร้างเมื่อวันที่ 16 มิถุนายน พ.ศ. 2508โดยนายบุญช่วย ดาวกระจ่าง เป็นผู้ขออนุญาตในการสร้างวัด และได้รับพระราชทานวิสุงคามสีมา เมื่อวันที่ 15 กรกฎาคม พ.ศ. 2513 เขตวิสุงคามสีมา กว้าง 40 เมตร ยาว 80 เมตร นอกจากนี้วัดได้ให้ทางราชการสร้างโรงเรียนประชาบาล สอนระดับประถมศึกษาในที่ดิน 8 ไร่ สถานีอนามัยเนื้อที่ 2 ไร่ จัดตั้งหน่วยอบรมประชาชนประจำตำบล และที่ทำการเพื่อสาธารณะอื่น ๆ

อาคารเสนาสนะในวัดได้แก่ ศาลาการเปรียญ 1 หลัง ศาลาบำเพ็ญกุศล 2 หลัง กุฏิสงฆ์ 11 หลัง โรงครัว 1 หลัง หอฉัน 1 หลัง ปูชนียวัตถุที่สำคัญ คือ *หลวงพ่อขาว* เป็นพระพุทธรูปที่ปูนขาว ซึ่งเจ้าหน้าที่การท่าเรือขุดลอกสันดอนและค้นพบจึงได้นำมาถวายไว้ ไม่ปรากฏปีที่นำมาถวายไว้แน่ชัด พระพุทธรูปไม้ (พระบัวเข็ม) พระพุทธรูปปางประทานพร

## รายนามเจ้าอาวาส
* พระครูสิริปัญโญภาส พ.ศ. 2505–2516
* พระครูสิริจันทวิมล พ.ศ. 2516–2533
* พระครูสถิติธรรมานุศาสก์ พ.ศ. 2534–ปัจจุบัน

## อ้างอิง

ศรีจันทร์ประดิษฐ์
ตำบลบัวใหญ่

**ตำบลบัวใหญ่** อาจหมายถึง

* **[[ตำบลบัวใหญ่ (อำเภอน้ำพอง)|ตำบลบัวใหญ่]]** อำเภอน้ำพอง จังหวัดขอนแก่น
* **[[ตำบลบัวใหญ่ (อำเภอบัวใหญ่)|ตำบลบัวใหญ่]]** อำเภอบัวใหญ่ จังหวัดนครราชสีมา
* **[[ตำบลบัวใหญ่ (อำเภอนาน้อย)|ตำบลบัวใหญ่]]** อำเภอนาน้อย จังหวัดน่าน
บัวใหญ่

**บัวใหญ่** อาจหมายถึง
* **[[อำเภอบัวใหญ่]]** จังหวัดนครราชสีมา
* **[[ตำบลบัวใหญ่ (อำเภอนาน้อย)|ตำบลบัวใหญ่]]** อำเภอนาน้อย จังหวัดน่าน
* **[[ตำบลบัวใหญ่ (อำเภอน้ำพอง)|ตำบลบัวใหญ่]]** อำเภอน้ำพอง จังหวัดขอนแก่น
* **[[ตำบลบัวใหญ่ (อำเภอบัวใหญ่)|ตำบลบัวใหญ่]]** อำเภอบัวใหญ่ จังหวัดนครราชสีมา
* **[[เทศบาลเมืองบัวใหญ่]]** อำเภอบัวใหญ่ จังหวัดนครราชสีมา
วัดวิสุทธิวราวาส

**วัดวิสุทธิวราวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีที่ดินตั้งวัด 30 ไร่ ปัจจุบัน พระครูสาครภัทรธรรม ดำรงตำแหน่งเจ้าอาวาส

วัดวิสุทธิวราวาส หรือ **วัดกลางคลอง** สร้างขึ้นตั้งแต่ปี พ.ศ. 2500 เริ่มจากประชาชนช่วยกันสร้างศาลาหลังเล็ก ๆ เพื่อเอาไว้เป็นที่ทำบุญ ต่อมามีผู้มีจิตศรัทธาช่วยกันสร้างเป็นวัดขึ้นมา ได้รับพระราชทานวิสุงคามสีมาเมื่อ พ.ศ. 2511

อาคารเสนาสนะมีอุโบสถ ภายในประดิษฐานพระประธาน เป็นพระพุทธชินราชจำลอง ด้านหน้าอุโบสถมี *หลวงพ่อป่าเลไลย์* หรือ *หลวงพ่อโตเฮง* ศาลาการเปรียญ ศาลาการบำเพ็ญกุศล ศาลาหอฉันทรงไทยประยุกต์ บริเวณด้านหลังของวัดได้พบเรือจม มีนามว่า *เรือพนมสุรินทร์* เป็นเรือขนาดใหญ่มีลักษณะการต่อเรือแบบอาหรับโบราณ พบภาชนะที่เป็นบรรจุภัณฑ์และภาชนะใช้งานภายในเรือ เป็นภาชนะที่ไม่เคยพบในแหล่งโบราณคดีในประเทศไทยมาก่อน สันนิษฐานว่าเรือลำนี้อยู่ในราวพุทธศตวรรษที่ 14–15 ร่วมสมัยกับเมืองทวาราวดี

## อ้างอิง

วิสุทธิวราวาส
วัดบางพูดนอก

**วัดบางพูดนอก** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 7 ตำบลบางพูด อำเภอปากเกร็ด จังหวัดนนทบุรี ที่ดินที่ตั้งวัดมีเนื้อที่ 17 ไร่ อาณาเขตทิศเหนือยาว 200 เมตร ติดต่อกับที่เอกชน ทิศตะวันออกยาว 100 เมตร ติดต่อกับซอยสุขาประชาสรรค์ 2 ซอย 21 ทิศใต้ยาว 200 เมตร ติดต่อกับถนนสุขาประชาสรรค์ 2 และคลองบางพูด และทิศตะวันตกยาว 100 เมตร ติดต่อกับคลองอ้อมเกาะ

วัดบางพูดนอกสร้างเมื่อประมาณ พ.ศ. 2140 ไม่ทราบประวัติผู้สร้างวัด ที่ได้นามเช่นนั้นเพราะวัดตั้งอยู่ริมคลองบางพูดและที่บ้านบางพูด จึงได้รับการขนานนามตามภูมิประเทศที่ตั้งวัด วัดได้รับพระราชทานวิสุงคามสีมาและผูกพัทธสีมาเมื่อ พ.ศ. 2190 

อาคารเสนาสนะต่าง ๆ ได้แก่ อุโบสถ กว้าง 8 เมตร ยาว 15 เมตร สร้างเมื่อ พ.ศ. 2140 ลักษณะทรงไทยแบบเก่า มีช่องประตู 3 ประตู ด้านหน้า 1 ประตู ด้านหลัง 2 ประตู ไม่มีหน้าต่าง กุฏิสงฆ์ จำนวน 6 หลัง ส่วนมากเป็นอาคารและครึ่งตึกครึ่งไม้ ทรงไทยประยุกต์ หอสวดมนต์ และศาลาการเปรียญ เป็นคอนกรีตเสริมเหล็ก ปูชนียวัตถุมีพระประธานในพระอุโบสถ มีพระพุทธรูปนั่งปางสมาธิ เป็นพระพุทธรูปเก่าอายุมากกว่า 200 ปี นอกจากนั้น บริเวณวัดยังมีรูปปั้นพระฤๅษี พระสีวลี พระประจำวันเกิดปางต่าง ๆ  และช้างพลายมหามงคล วัดบางพูดนอกยังมีวัตถุมงคล พระเครื่อง และเครื่องรางตะกรุดมหาระงับให้ผู้สนใจบูชาอีกด้วย ทางวัดเปิดคลินิกแพทย์ทางเลือกด้วยการฝังเข็มรักษาโรคต่าง ๆ รับรักษาโรคเบาหวาน ความดัน อัมพฤกษ์ อัมพาต และอื่น ๆ

## รายนามเจ้าอาวาส
* พระอธิการมุ้ย
* พระอธิการไพร ปคุโณ
* พระครูนนทพุทธิสาร (สนั่น พุทฺธิสาโร) พ.ศ. 2521–2524
* พระปลัดบุญแถม โชติวํโส พ.ศ. 2524–2529
* พระสมุห์สมพงษ์ สุทฺธจิตฺโต

## อ้างอิง

บางพูดนอก
บางพูดนอก
ภูมิอากาศแบบอบอุ่น

ในทางภูมิศาสตร์ **ภูมิอากาศแบบอบอุ่น** () ของโลก เริ่มต้นตั้งแต่ละติจูดกลางซึ่งครอบคลุมระหว่างเขตร้อนกับบริเวณเขตขั้วโลก โดยทั่วไปแล้วเขตเหล่านี้จะมีช่วงอุณหภูมิที่กว้างตลอดทั้งปี และมีการเปลี่ยนแปลงตามฤดูกาลที่แตกต่างกันมากเมื่อเทียบกับภูมิอากาศแบบร้อนซึ่งมักมีการเปลี่ยนแปลงดังกล่าวเพียงเล็กน้อย

ในภูมิอากาศแบบอบอุ่น ตำแหน่งละติจูดไม่เพียงแต่จะมีอิทธิพลต่อการเปลี่ยนแปลงของอุณหภูมิแล้ว แต่กระแสน้ำในทะเล ทิศทางลมที่พัดผ่านทวีป (ขนาดของผืนดินมีขนาดใหญ่เพียงใด) และระดับความสูง ยังเป็นตัวกำหนดอุณหภูมิในภูมิอากาศในแบบอบอุ่นอีกด้วย

การแบ่งเขตภูมิอากาศแบบเคิพเพิน กำหนดสภาพภูมิอากาศว่า "อบอุ่น" เมื่ออุณหภูมิเฉลี่ยสูงกว่า  แต่ต่ำกว่า  ในเดือนที่หนาวที่สุด อย่างไรก็ตามยัมีการจำแนกประเภทสภาพอากาศแบบอื่น ๆ ที่กำหนดค่าต่ำสุดที่ 

## อ้างอิง

หมวดหมู่:การแบ่งเขตภูมิอากาศแบบเคิพเพิน
เอ็มเอสเค

**เอ็มเอสเค** (MSK) เป็นแท็กทีมมวยปล้ำอาชีพชาวอเมริกันซึ่งประกอบด้วยเวสลีและแนชคาร์เตอร์ทีมนี้เป็นที่รู้จักกันดีในชื่อ The Rascalz ซึ่งเป็นทั้งสามคนประกอบด้วย Lee และ Carter ภายใต้ชื่อสังเวียน Dezmond Xavier (หรือเรียกง่ายๆว่า Dez) และ Zachary Wentz (หรือเรียกง่ายๆว่า Wentz) ตามลำดับควบคู่ไปกับ Trey Miguel (หรือเพียงแค่ Trey) พวกเขาเป็นที่รู้จักกันดีที่สุดใน Impact Wrestling ทั้งคู่ยังปรากฏตัวในสมาคมอิสระต่างๆเช่น Pro Wrestling Guerrilla (PWG) โดยที่ Xavier และ Wentz เป็นผู้ครองแชมป์ PWG World Tag Team Championship ในสมัยแรก

พวกเขาเริ่มทำงานร่วมกันเป็นครั้งแรกในค่ายอิสระในปี 2015 และแข่งขันในค่ายอิสระต่างๆ ในไม่ช้าพวกเขาก็เข้าร่วมกองกำลังที่เรียกว่า Scarlet and Graves ซึ่งส่วนใหญ่จะปล้ำใน Combat Zone Wrestling (CZW) รวมถึงสมาคมอิสระอื่น ๆ ในปี 2018 คอกม้าสิ้นสุดลงเมื่อ Xavier และ Wentz ได้ก่อตั้งทีมแท็กใหม่ชื่อ The Rascalz ไม่นานพวกเขาก็เข้าร่วมโดยไมรอนรีดและเทรย์มิเกล แต่ในไม่ช้ารีดก็ออกจากกลุ่มและอีกสามคนที่เหลือยังคงเป็นทั้งสามคนโดยเปิดตัวใน Impact Wrestling ไม่นานหลังจากนั้น

ในปี 2020 ทั้ง Xavier และ Wentz ได้เซ็นสัญญากับ WWE โดยสังกัดค่าย NXT ใช้ชื่อบนสังเวียนว่า Wes Lee และ Nash Carter ในนามทีม MSK และเป็นผู้ชนะคว้าถ้วย Dusty Rhodes Tag Team Classic ประจำปี 2021 และยังได้แชมป์แท็กทีม NXT

## ผลงานแชมป์ความสำเร็จ
* **[[All American Wrestling]]**
** AAW Tag Team Championship (1 time) – Xavier and Wentz
***[[Combat Zone Wrestling]]**
**CZW World Tag Team Championship (2 times) – Xavier and Wentz
* **[[Impact Wrestling]]**
** Turkey Bowl (2018) – Xavier with KM, Alisha Edwards, Kikutaro, Fallah Bahh
***[[Pro Wrestling Guerrilla]]**
**PWG World Tag Team Championship (1 time) &ndash; Xavier and Wentz
***Southside Wrestling Entertainment**
**SWE Tag Team Championship (1 time) &ndash; Xavier and Wentz
***The Wrestling Revolver**
**PWR Tag Team Championship (1 time) &ndash; Xavier and Wentz
**PWR Tag Team Championship One Night Tag Team Tournament (2018) &ndash; Xavier and Wentz
***WrestleCircus**
**WC Big Top Tag Team Championship (1 time) – Miguel and Wentz
***[[WWE]]**
**NXT Tag Team Championship (2 times)
**Men's Dusty Rhodes Tag Team Classic (2021) &ndash; Lee and Carter

## อ้างอิง

## แหล่งข้อมูลอื่น
*The Rascalz profile at Impact Wrestling
*The Rascalz profile at Cagematch
*The Rascalz profile at Wrestlingdata

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
กองทัพพลร่มที่ 1 (แวร์มัคท์)

**กองทัพพลร่มที่ 1** () เป็นหน่วยพลร่มเยอรมันของลุฟท์วัฟเฟอในช่วงสงครามโลกครั้งที่สอง ก่อตั้งเมื่อ 3 เมษายน ค.ศ. 1944 มีกำลังพลราว 30,000 นาย

## ประวัติ
ผู้บัญชาการคนแรกของหน่วยนี้คือ พลเอกอาวุโส ควร์ท ชตูเด็นท์ ผู้บุกเบิกหน่วยพลร่มของกองทัพแวร์มัคท์ ในช่วงปฏิบัติการปฏิบัติการมาร์เก็ตการ์เดนของฝ่ายสัมพันธมิตร กองทัพของสตูเดนท์สามารถชะลอการรุกคืบของฝ่ายสัมพันธมิตรทางตอนใต้ของเนเธอร์แลนด์ได้ ทหารจำนวน 30,000 นายที่อยู่ภายใต้บังคับบัญชาของเขาอาจเป็นกำลังสำรองที่พร้อมรบเพียงกลุ่มเดียวที่เหลืออยู่ในเยอรมนีขณะนั้น อย่างไรก็ตาม มีเพียงสองหน่วยของกองทัพนี้ที่เป็นหน่วยพลร่มจริง ๆ

ชตูเด็นท์ถูกย้ายไปประจำการที่แนวรบด้านตะวันออก และในวันที่ 18 พฤศจิกายน ค.ศ. 1944 อำนาจการบังคับบัญชากองทัพพลร่มที่ 1 ได้ตกเป็นของ พลเอกทหารดิ่งพสุธา อัลเฟรท ชเล็ม ซึ่งได้ต่อสู้กับ กองทัพที่หนึ่งของแคนาดา ในยุทธการที่ไรช์วัลด์

กองทัพที่หนึ่งของแคนาดาและกองทัพที่เก้าของสหรัฐฯ ภายใต้การนำของพลโท วิลเลียม ฮู้ด ซิมป์สัน ได้ผลักดันกองกำลังของชเลมม์ให้ถอยร่นไปยังหัวสะพานเล็ก ๆ บนฝั่งตะวันตกของแม่น้ำไรน์ ตรงข้ามกับเมืองเวเซล วันที่ 10 มีนาคม ค.ศ. 1945 กองกำลังแนวหลังของกองทัพพลร่มที่ 1 ได้ถอนกำลังออกจากหัวสะพาน พร้อมทำลายสะพานตามหลัง ต่อมาอีกสิบเอ็ดวัน ชเลมม์ได้รับบาดเจ็บจากการโจมตีทางอากาศที่กองบัญชาการในเมืองฮาลเทิร์น และในวันที่ 20 มีนาคม ค.ศ. 1945 การบังคับบัญชาจึงตกเป็นของ พลเอกทหารราบ กึนเทอร์ บลูเมินทริท

ก่อนปฏิบัติการวาร์ซิตี กองทัพพลร่มที่ 1 ได้จัดวางกำลังสามกองพลไว้ตามแนวแม่น้ำ ได้แก่

*กองพลพลร่มที่ 2 ทางเหนือ

*กองพลที่ 86 ตรงกลาง

*กองพลที่ 63 ทางใต้

ในจำนวนนี้ กองพลพลร่มที่ 2 และกองพลที่ 86 มีพื้นที่รอยต่อที่พาดผ่านโซนลงจอดที่วางแผนไว้สำหรับกองพลพลร่มฝ่ายสัมพันธมิตร หมายความว่า หน่วยแนวหน้าของทั้งสองกองพลจะต้องเผชิญกับการโจมตีทางอากาศโดยตรง — ซึ่งได้แก่ กองพลพลร่มที่ 7 (เยอรมนี) และ กองพลทหารราบที่ 84 (แวร์มัคท์) หลังจากถอยกลับสู่แม่น้ำไรน์ หน่วยทั้งสองอยู่ในสภาพขาดแคลนกำลัง โดยมีทหารไม่เกิน 4,000 นายต่อหน่วย และกองพลที่ 84 ได้รับการสนับสนุนด้วยปืนใหญ่ขนาดกลางเพียงประมาณ 50 กระบอกเท่านั้น ในช่วงสุดท้ายของสงคราม การบังคับบัญชาถูกส่งกลับไปยังสตูเดนท์อีกครั้งในวันที่ 10 เมษายน และสุดท้ายตกเป็นของเอริช ชเตราเบอ

## ผู้บัญชาการกองทัพฯ
* พลเอกอาวุโส ควร์ท ชตูเด็นท์ ระหว่าง 4 กันยายน 1944 – 4 พฤศจิกายน 1944
* พลเอกทหารดิ่งพสุธา อัลเฟรท ชเล็ม ระหว่าง 4 พฤศจิกายน 1944 – 28 มีนาคม 1945
* พลเอกทหารราบ กึนเทอร์ บลูเมินทริท ระหว่าง 28 มีนาคม 1945 – 10 เมษายน 1945
* พลเอกอาวุโส ควร์ท ชตูเด็นท์ ระหว่าง 10 เมษายน 1945 – 28 เมษายน 1945
* พลเอกทหารราบ เอริช ชเตราเบอ ระหว่าง 28 เมษายน 1945 – 5 พฤษภาคม 1945

## หน่วยขึ้นตรง

* กองพลร่มที่ 1 แห่งเยอรมนี

* กองพลร่มที่ 2 แห่งเยอรมนี

## อ้างอิง

กองทัพพลร่ม 01
กองทัพพลร่ม 01
เยอรมนี 01
กองทัพพลร่ม 01
กองทัพพลร่ม (เวห์รมาชท์)
กองทัพพลร่ม (เวห์รมาชท์)
อัชชะฟา

**อัชชะฟา** () เป็นหมู่บ้านในแคว้นมักกะฮ์ในภาคตะวันตกของประเทศซาอุดีอาระเบีย

## ดูเพิ่ม
* รายชื่อเมืองในประเทศซาอุดีอาระเบีย
* แคว้นของประเทศซาอุดีอาระเบีย

## อ้างอิง

หมวดหมู่:สถานที่ที่มีประชากรในแคว้นมักกะฮ์
อีม

**อีม** (, ) เป็นหมู่บ้านและเขตแพริชในเขตดาร์บิเชอร์เดลส์ของอังกฤษ จากสำมะโน ค.ศ. 2011 หมู่บ้านนี้มีประชากร 969 คน 

ชาวแองโกล-แซกซันเป็นผู้ก่อตั้งและตั้งชื่อหมู่บ้านนี้ แม้ว่าชาวโรมันจะเคยเข้ามาทำเหมืองตะกั่วก่อนหน้านั้นแล้วก็ตาม

หลังจากอีมสูญเสียโรงงานอุตสาหกรรมไปในช่วงปลายคริสต์ศตวรรษที่ 20 เศรษฐกิจท้องถิ่นในปัจจุบันก็พึ่งพาอุตสาหกรรมการท่องเที่ยว หมู่บ้านนี้ได้รับการโฆษณาประชาสัมพันธ์ในฐานะ "หมู่บ้านกาฬโรค" (the plague village) โดยกล่าวถึงการที่หมู่บ้านตัดสินใจโดดเดี่ยวตนเองเพื่อยับยั้งการแพร่ระบาดของโรคดังกล่าว

## ดูเพิ่ม
*โรคระบาดครั้งใหญ่ในลอนดอน

## อ้างอิง

## บรรณานุกรม

* Documents on the Eyam Village site
* Carew, Jan, *Eyam: Plague Village*, Nelson Thomas, (Cheltenham), 2004.
*
* Daniel, Clarence (1938), *The Plague Village: A History of Eyam*, (Tideswell), T.W. Warrington & Son.
* Holloway, Julian (2017), "Resounding the Landscape: The Sonic Impress of and the Story of Eyam, Plague Village", ''Landscape Research'', Vol.42, No.6, (18 August 2017), pp.601-615.
* Massad, Eduardo, Coutinho, Francisco Antônio Bezerra, Burattini, Marcelo Nascimento, and Luis Fernandez Lopez (2004), "The Eyam Plague Revisited: Did the Village Isolation Change Transmission from Fleas to Pulmonary?", ''Medical Hypotheses'', Vol.63, No.5, (January 2004), pp.911-915.
* Paul, David (2012), *Eyam: Plague Village*, (Stroud), Amberley Publishing, 
* Race, Philip (1995), "Some Further Consideration of the Plague in Eyam, 1665/6", ''Local Population Studies'', No.54 (Spring 1995), pp.56-65.
* Wallis, Patrick 2006), "A Dreadful Heritage: Interpreting Epidemic Disease at Eyam, 1666–2000", ''History Workshop Journal'', Vol.61, No.1, (Spring 2006), pp.31–56.
* White, Francis (1857), "Eyam Parish", pp.570-582, in F. White, ''History, Gazetteer and Directory of the County of Derby, etc.'', (Sheffield), Framcis White & Co.
* Whittles L.K. & Didelot, X. (2016), "Epidemiological Analysis of the Eyam Plague Outbreak of 1665–1666", ''Proceedings of the Royal Society B: Biological Sciences'', Vol.283, No.1830, (11 May 2016), 20160618.
* Wood, William (1842), ''The History and Antiquities of Eyam; With a Full and Particular Account of the Great Plague, Which Desolated that Village, A.D. 1666, Thomas Miller, (London), 1842.

## แหล่งข้อมูลอื่น

* Eyam Plague Village website 
* Guide to Eyam Village
* Photographs and Information on the Plague Village of Eyam
* Eyam Hall National Trust site
* Eyam at derbyshireuk.net 
*  กล่าวถึงเรื่องราวการกักด่านตนเองในอีมและการประยุกต์ใช้กับการระบาดทั่วของโควิด-19

หมวดหมู่:หมู่บ้านในดาร์บิเชอร์
หมวดหมู่:เมืองและหมู่บ้านในอำเภอพีก
หมวดหมู่:ดาร์บิเชอร์เดลส์
หมวดหมู่:สถานที่ที่มีประชากรก่อตั้งในสหัสวรรษที่ 1
วัดกลางบางซื่อ

**วัดกลางบางซื่อ** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี

วัดกลางบางซื่อสร้างขึ้นเมื่อ พ.ศ. 2321 สันนิษฐานว่าเมื่อก่อนบริเวณนี้มีวัด 3 วัด คือ วัดหัวเมือง (ปัจจุบันคือโรงพยาบาลพระนั่งเกล้า) วัดกลางบางซื่อ และวัดท้ายเมือง วัดนี้ตั้งอยู่ตรงกลาง ประชาชนจึงเรียกว่า **วัดกลาง** ส่วนคำว่า "บางซื่อ" มาจากการที่วัดตั้งอยู่ริมคลองบางซื่อ (น้อย) ประชาชนจึงนำคำว่า "บางซื่อ" มาต่อท้ายชื่อวัด วัดเปิดโรงเรียนสอนแผนกปริยัติธรรมตั้งแต่ พ.ศ. 2484

อาคารเสนาสนะประกอบด้วยอุโบสถหลังเก่าซึ่งสร้างในสมัยกรุงศรีอยุธยา อุโบสถหลังใหม่ซึ่งสร้างเมื่อ พ.ศ. 2478 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถปางสมาธิ สร้างด้วยศิลาแลง สร้างเมื่อ พ.ศ. 2478 ศาลาการเปรียญซึ่งสร้างเมื่อ พ.ศ. 2527 เป็นอาคารคอนกรีตเสริมเหล็ก หอสวดมนต์ซึ่งสร้างด้วยไม้สักทองคำ กุฏิสงฆ์ซึ่งเป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์ซึ่งสร้างเมื่อ พ.ศ. 2540 ศาลาบำเพ็ญกุศลซึ่งสร้างด้วยคอนกรีตเสริมเหล็ก มณฑปซึ่งประดิษฐานรอยพระพุทธบาท และปรางค์ 1 องค์ ได้ซ่อมแซมและสร้างเจดีย์ขึ้นแทนปรางค์เดิมเป็นรูปจัตุรมุข ปูชนียวัตถุอื่น ๆ ได้แก่ พระพุทธรูปปางห้ามญาติ มีนามว่า *หลวงพ่อพระกาฬ* ประดิษฐานอยู่หน้าอุโบสถ สูง 2.70 เมตร ตามประวัติเล่าลือกันว่า เป็นพระศิลาแลงลอยน้ำมาติดอยู่หน้าวัดเมื่อหลายชั่วอายุคนมาแล้ว วัดยังมีหลวงพ่อโตเป็นพระพุทธรูปปางมารวิชัย ใบเสมาทำด้วยศิลาแลง สันนิษฐานว่าทำขึ้นในสมัยกรุงศรีอยุธยา

## รายนามเจ้าอาวาส
* พระอธิการอยู่
* พระอธิการนวน พ.ศ. 2472
* พระครูนนทกิจจานุรักษ์ (กล่ำ) พ.ศ. 2472–2517
* พระครูธรรมธร (วัน) พ.ศ 2517–2528
* พระครูสิริบุญญาภินันท์ (ประจวบ สุขก้อน) พ.ศ. 2528–2548
* พระปลัดศรีมอย พุทฺธิสาโร พ.ศ. 2549–2556
* พระอธิการชาติชาย อชิโต พ.ศ. 2556–ปัจจุบัน

## อ้างอิง

กลางบางซื่อ
วัดจุฬาจินดาราม

**วัดจุฬาจินดาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี

วัดจุฬาจินดารามสร้างเมื่อวันที่ 16 ธันวาคม พ.ศ. 2509 โดยมีนายเสน่ห์ ดวงหิรัญ เป็นผู้ดำเนินการสร้างวัด ในที่ดินของนายจันทร์ นางเป้า สุขเกษม ซึ่งต่อมา นางละมูล ปิ่นวิเศษได้กรรมสิทธิ์ และยกให้สร้างวัด แต่เดิมนั้นวัดนี้ได้สร้างขึ้นมาประมาณกว่า 30 ปี ในที่ดินของสำนักงานทรัพย์สินส่วนพระมหากษัตริย์ ตั้งอยู่ ณ หมู่ที่ 1 ตำบลบึงชำอ้อ ห่างจากที่ตั้งปัจจุบันประมาณ 3 เส้น มีนามว่า **วัดโกฏฐาจินดาราม** และได้เปลี่ยนชื่อเป็น "วัดจุฬาจินดาราม" วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511

ปูชนียวัตถุที่สำคัญของวัด ได้แก่ พระแม่ธรณีหินทรายสูง 9.50 เมตร มีสรีระที่ยังคงไม่เน่าเปื่อยของหลวงปู่ผิด เมมวณโณ อดีตเจ้าอาวาสมรณะเมื่อ พ.ศ. 2544 และหลวงพ่อโสธรองค์ใหญ่ที่สุดในโลก ประชาชนยังมากราบไหว้ขอพร ขอโชคลาภต่อไอ้ไข่นุ้ย โดยมักนำน้ำแดง ประทัดมาจุดถวาย

## อ้างอิง

จุฬาจินดาราม
วัดประชาระบือธรรม

**วัดประชาระบือธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร มีที่ดินตั้งวัดเนื้อที่ 18 ไร่ 3 งาน 33 ตารางวา ปัจจุบันมีพระครูสังฆรักษ์พรประจักษ์ ปุญฺญธนสิริวโร เป็นผู้รักษา​การแทนเจ้าอาวาส

วัดประชาระบือธรรมสร้างเมื่อ พ.ศ. 2450 โดยมีบิดาของพระภิกษุคงและญาติ ๆ ได้อุทิศที่ดินถวายและสร้างวัด เรียกชื่อวัดว่า **วัดบางกระบือ** เนื่องจากบริเวณโดยรอบวัด ชาวบ้านได้นำกระบือมาเลี้ยงกันมากและเรียกคลองนี้ว่า *คลองบางกระบือ* เมื่อได้สร้างวัดจึงได้ขนานนามวัดตามชื่อคลองนี้ ต่อมาประชาชนได้ร่วมกันบูรณะวัดจนเจริญรุ่งเรืองตามลำดับ จึงได้เปลี่ยนนามวัดใหม่ให้ไพเราะยิ่งขึ้นว่า "วัดประชาระบือธรรม" และใช้มาจนทุกวันนี้ วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2490 เขตวิสุงคามสีมากว้าง 21 เมตร ยาว 30 เมตร ได้ประกอบพิธีผูกพัทธสีมาเมื่อวันที่ 3 มีนาคม พ.ศ. 2501 ในด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2486 นอกจากนั้นยังได้ให้การอนุเคราะห์แก่โรงเรียนประชาระบือธรรมและจัดมูลนิธิสำหรับเด็กยากจน โดยให้สถานที่ปลูกสร้างอาคาร เนื้อที่ 2 ไร่เศษ

อาคารเสนาสนะ ได้แก่ อุโบสถกว้าง 7.40 เมตร ยาว 20 เมตร สร้างเมื่อ พ.ศ. 2497 จนราว พ.ศ. 2553 ทางวัดได้ยกโบสถ์ขึ้นให้สูง 3.5 เมตร เพื่อป้องกันน้ำท่วม มีการขุดพบอุโมงค์ลึก 1 เมตร และพบพระพุทธรูปสมัยอยุธยาตอนปลายจำนวนมาก กุฏิสงฆ์จำนวน 8 หลัง เป็นอาคารไม้ 5 หลัง อาคารคอนกรีต 3 หลัง หอสวดมนต์กว้าง 12 เมตร ยาว 17 เมตร สร้างเมื่อ พ.ศ. 2497 ศาลาการเปรียญกว้าง 17 เมตร ยาว 25 เมตร ราวปี พ.ศ.2504

## รายนามเจ้าอาวาส
* พระภิกษุคง พ.ศ. 2460–2469
* พระภิกษุเปลี่ยน พ.ศ. 2469–2470
* พระภิกษุเทียม พ.ศ. 2470–2475
* พระภิกษุเล็ก พ.ศ. 2475–2485
* พระครูนิพัทธธรรมคุณ พ.ศ. 2486–2517
* พระครูไพโรจนาภรณ์ พ.ศ. 2518–2547​
* พระครูสกลธรรมสาธก​ พ.ศ.​ 2547-2566
* พระครู​ปลัด​สุรพล​ ​ธ​ม​ฺ​มเช​ฏ​โฐ​ พ.ศ. 2567-2568​
* พระครูสังฆรักษ์พรประจักษ์ ปุญฺญธนสิริวโร ผู้รักษาการแทนเจ้าอาวาส พ.ศ.2568-ปัจจุบัน​

## อ้างอิง

ประชาระบือธรรม
วัดประชาศรัทธาธรรม (กรุงเทพมหานคร)

**วัดประชาศรัทธาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 9 ไร่ 1 งาน 93 ตารางวา ที่ธรณีสงฆ์จำนวน 1 แปลง เนื้อที่ 48 ตารางวา

สันนิษฐานว่าสร้างวัดประชาศรัทธาธรรมราว พ.ศ. 2411 ระยะใกล้เคียงกับวัดหลวงและวัดน้อย (วัดมัชฌันติการาม) ซึ่งอยู่ไม่ห่างไกลกัน ที่สร้างขึ้นในสมัยพระบาทสมเด็จพระจอมเกล้าเจ้าอยู่หัว โดยมีเจ้าจอมสร้างขึ้นแล้วพระราชทานว่า **วัดเสาหิน** เนื่องจากมีเสาหินตั้งอยู่ก่อนแล้วจำนวนสองเสา เข้าใจว่าคงเป็นเสาที่ปักไว้ตั้งแต่สมัยอยุธยาในรัชกาลของพระเจ้าอู่ทอง ปัจจุบันเสาหินนี้ยังมีอยู่พร้อมกับได้สร้างศาลพระเจ้าอู่ทองให้เห็นเป็นอนุสรณ์อีกด้วย ต่อมาเมื่อ พ.ศ. 2487 เปลี่ยนชื่อวัดมาเป็น "วัดประชาศรัทธาธรรม" แต่ประชาชนก็ยังเรียก "วัดเสาหิน" กันอยู่บ้าง วัดได้รับพระราชทานวิสุงคามสีมาเมื่อประมาณ พ.ศ. 2411 เขตวิสุงคามสีมากว้าง 21 เมตร ยาว 31 เมตร ทางด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2503

อาคารและเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2502 กุฏิสงฆ์จำนวน 9 หลัง เป็นอาคารทรงไทยสมัยใหม่ หอสวดมนต์กว้าง 12 เมตร ยาว 15 เมตร สร้างเมื่อ พ.ศ. 2489 ศาลาการเปรียญกว้าง 17 เมตร ยาว 35 เมตร สร้างเมื่อ พ.ศ. 2523 อาคารเรียนพระปริยัติธรรม และฌาปนสถาน ปูชนียวัตถุ ได้แก่ พระสังกัจจายน์ พระพุทธโสธรจำลอง ท้าวอู่ทอง และเสาหิน 2 เสา เป็นศิลาแลง ตั้งอยู่หน้าศาลเจ้าท้าวอู่ทอง มีมาก่อนการสร้างวัด

## รายนามเจ้าอาวาส
* พระอธิการช้าง พ.ศ. 2457–2468
* พระอธิการทองอยู่ พ.ศ. 2468–2483
* พระครูนวกรรมโกศล พ.ศ. 2484–
* พระครูธีรปัญญากร (สมัย)
* พระครูปลัด สมาน สิริภทฺโท

## อ้างอิง

ประชาศรัทธาธรรม
วัดประยงค์กิตติวนาราม

**วัดประยงค์กิตติวนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร

วัดประยงค์กิตติวนาราม หรือชาวบ้านเรียกว่า **วัดหลวงพ่อเพชร** ตั้งเป็นวัดเมื่อวันที่ 31 พฤษภาคม พ.ศ. 2553 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 แต่เดิมบริเวณตั้งวัดเป็นป่ากกและบ่อปลาซึ่งพระครูวินัยธรพชร ฐานกโร หรือพระอาจารย์เพชร ได้ธุดงค์มาปักกลด ณ สถานที่แห่งนี้เมื่อ พ.ศ. 2549 ต่อมาศิษยานุศิษย์ได้แนะนำให้รู้จักกับเจ้าของที่ดิน คือ คุณประยงค์ เหมกรณ์ และด้วยความเลื่อมใสศรัทธาจึงได้บริจาคที่ดินจำนวน 2 ไร่ เพื่อตั้งสำนักสงฆ์ โดยอุทิศส่วนกุศลให้กับคุณกิตติ เหมกรณ์ ซึ่งเป็นลูกชาย ด้วยเหตุนี้จึงใช้ชื่อว่า **สำนักสงฆ์ประยงค์กิตติวนาราม** ต่อมาได้รับสถานะเป็นวัด

สิ่งโดดเด่นของวัด คือ ครุฑตัวแดงห่มทองขนาดสูง 5 เมตร ตั้งอยู่หน้าวัด อุโบสถขนาดใหญ่สีครีมซึ่งสร้างเสร็จราว พ.ศ. 2556 เป็นอุโบสถจัตุรมุข วัดมีรูปปั้นพระมหากัสสปะ กุฏิไม้ขนาดเล็กทรงไทยหลายหลังอยู่ถัดไปจากอุโบสถขนาดใหญ่และกุฏิไม้ขนาดใหญ่ 1 หลัง รูปปั้นหลวงปู่ทวดขนาดใหญ่ ซึ่งถือว่าเป็นหลวงพ่อทวดเหยียบน้ำทะเลจืดที่ใหญ่ที่สุดในกรุงเทพ รายล้อมไปด้วยต้นไม้และอาคาร นอกจากนี้ยังมีพระศรีอริยเมตไตรย ความสูง 15 เมตร ปิดทองทั้งองค์ด้วยทองคำแท้ อยู่ด้านในของวัดติดกับสำนักงานวัดประยงค์ ภายในวัดบรรยากาศร่มรื่น ห้องน้ำสะอาด กำหนดเขตสังฆาวาสห้ามให้ฆราวาสเข้าชัดเจน

ปัจจุบัน พระใบฎีกาสมนึก สุทธสีโล ผู้ช่วยเจ้าอาวาสเป็นผู้รักษาการเจ้าอาวาส

## อ้างอิง

ประยงค์กิตติวนาราม
รอยซ์ จอห์นสัน

**รอยซ์ เจ. จอห์นสัน** () เป็นนักแสดง, นักเขียนบท และผู้อำนวยการสร้างภาพยนตร์ชาวอเมริกันที่รู้จักกันดีในบทนักแสดงสมทบในจักรวาลภาพยนตร์มาร์เวลในบทจ่านักสืบเบรตต์ โมฮันนี ในซีรีส์เน็ตฟลิกซ์เรื่อง *[[Daredevil (TV series)|แดร์เดวิล]]*, *[[Jessica Jones (TV series)|เจสสิกา โจนส์]]* และ *[[The Punisher (TV series)|เดอะ พันนิชเชอร์]]* 

## ชีวิตในวัยเด็ก
จอห์นสันมีชื่อเกิดว่า รอยซ์ เจ. จอห์นสัน และเข้าเรียนชั้นมัธยมศึกษาที่นิวออร์ลีนส์ รัฐลุยเซียนา

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~

***ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~*** () เป็นซีรีส์ไลต์โนเวลญี่ปุ่นแนวจินตนิมิต เขียนโดยเมงูรุ เซโตะ และวาดภาพประกอบโดยโนเตะ ทาเกฮานะ เริ่มเผยแพร่ออนไลน์เมื่อเดือนมกราคม พ.ศ. 2560 ทางเว็บไซต์นิยายออนไลน์ โชเซ็ตสึกะ นิ นาโร ภายหลังสำนักพิมพ์โคดันชะได้รับสิทธิ์ตีพิมพ์เป็นหนังสือตั้งแต่เดือนสิงหาคม พ.ศ. 2560 โดยเป็นหนังสือในเครือ Kodansha Lanove Books ปัจจุบันวางจำหน่ายแล้ว 6 เล่ม ได้รับการดัดแปลงเป็นมังงะ วาดภาพประกอบโดยโทโมยูกิ ฮิโนะ เผยแพร่ผ่านบริการมังงะ *Suiyōbi no Sirius* ของสำนักพิมพ์โคดันชะบนเว็บไซต์นิโกะนิโกะ ตั้งแต่ปี พ.ศ. 2561 ได้รับการตีพิพม์เป็นหนังสือการ์ตูนรวมเล่ม (*[[ทังโกบง]]*) แล้ว 6 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Okuruto Noboru ออกอากาศตั้งแต่เดือนมกราคมถึงมีนาคม พ.ศ. 2564 ทางผังรายการ Animeism

## อ้างอิง

## แหล่งข้อมูลอื่น
* นิยายออนไลน์ ที่โชเสตสึกะ นิ นาโร 
* เว็บไซต์ทางการของไลต์โนเวล 
* เว็บไซต์ทางการของมังงะ  
* เว็บไซต์ทางการของอนิเมะ 
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:โอกูรูโตะ โนโบรุ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2564
โลจิเทค

**โลจิเทค** เป็นผู้ผลิตอุปกรณ์ต่อพ่วงคอมพิวเตอร์และซอฟต์แวร์สัญชาติสวิส-อเมริกัน โดยมีสํานักงานใหญ่ในเมืองโลซาน สวิตเซอร์แลนด์ และนวร์ก แคลิฟอร์เนีย บริษัทมีสํานักงานทั่วยุโรป เอเชีย โอเชียเนีย และอเมริกา และเป็นหนึ่งในผู้ผลิตอุปกรณ์อินพุตและอินเทอร์เฟซชั้นนําของโลกสําหรับคอมพิวเตอร์ส่วนบุคคล (พีซี) และผลิตภัณฑ์ดิจิทัลอื่น ๆ บริษัทพัฒนาและวางขายต่อพ่วงส่วนบุคคลสําหรับการนําทาง พีซี การสื่อสารทางวิดีโอและการทํางานร่วมกัน เพลง และบ้านอัจฉริยะ ซึ่งรวมถึงผลิตภัณฑ์เช่น แป้นพิมพ์ เมาส์ อุปกรณ์เสริมแท็บเล็ต เว็บแคม ลำโพงบลูทูธ และอื่น ๆ ชื่อของบริษัทมาจากคำว่า  ซึ่งเป็นคําภาษาฝรั่งเศสที่แปลว่าซอฟต์แวร์
## อ้างอิง

## ดูเพิ่ม
* 
หมวดหมู่:โลจิเทค
หมวดหมู่:ตราสินค้าสวิส
หมวดหมู่:โลซาน
วัดสมรโกฏิ (จังหวัดนนทบุรี)

**วัดสมรโกฏิ** [สะ-หฺมอ-ระ-โกด] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี มีพื้นที่ทั้งหมด 22 ไร่ 2 งาน 92 ตารางวา และมีที่ธรณีสงฆ์ 1 แปลง มีเนื่อที่ 8 ไร่ 40 ตารางวา 

วัดสมรโกฏิตั้งเป็นวัดเมื่อ พ.ศ. 2384 ไม่ทราบนามและประวัติผู้สร้าง แต่น่าจะเป็นวัดเก่า การสร้างวัดแต่เดิมนั้นเริ่มมาจากสมัยอยุธยา โดยพระเจ้าอู่ทองพร้อมด้วยราชบริพารและประชาชนทั่วไปอพยพหนีโรคร้ายมาพำนักอาศัยแถวบริเวณนี้ เมื่อนานเข้าแม้โรคระบาดระงับไปแล้ว ผู้ที่ยังพำนักอยู่ก็ดีหรือผู้ที่ทิ้งบ้านเรือนไว้ก็ดีได้สร้างเป็นวัดขึ้นมา วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 พื้นที่บางส่วนของวัดได้ใช้เป็นโรงเรียนชุมชนวัดสมรโกฏิ (อยู่พูนราษฎร์บำรุง)

ในอุโบสถมีพระพุทธรูปที่ทำจากทองคำแท้ และภาพเขียนจิตรกรรมฝาผนังที่งดงามมาก ในวิหารมีพระพุทธรูปทำจากหินอ่อนแท้ เป็นพระพุทธรูปปางแสดงปฐมเทศนาและรูปจำลองหลวงปู่เสือ เจดีย์ย่อมุมไม้สิบสองมีฐานสิงห์ 4 ชั้น เหนือฐานสิงห์เป็นฐานบัวองค์ระฆังย่อมุมไม้สิบสอง เหนือขึ้นไปเป็นฐานสี่เหลี่ยมย่อมุมและฐานบัวหงาย 1 องค์ ส่วนยอดเหนือปล่องไฉนหักหาย ปัจจุบันกรมศิลปากรได้ขึ้นทะเบียนเจดีย์องค์นี้เป็นโบราณสถาน วัดยังมีรูปจำลองอดีตเจ้าอาวาส

## รายนามเจ้าอาวาส
* พระอาจารย์เสือ
* พระอาจารย์เปลี่ยน
* พระอาจารย์จันทร์
* หลวงตากราล พ.ศ. 2427–2441
* พระอาจารย์แย้ม พ.ศ. 2442–2451
* พระอาจารย์สุด พ.ส. 2452–2469
* พระอาจารย์เที่ยน พ.ศ. 2470–2473
* พระอาจารย์แย้ม พ.ศ. 2474–2478
* พระอาจารย์โปร่ง พ.ศ. 2479–2482
* พระอาจารย์ลี พ.ศ. 2483–2486
* พระอาจารย์มา พ.ศ. 2487–2490
* พระอาจารย์บก พ.ศ. 2491–2499
* พระอธิการเยี่ยม พ.ศ. 2504–2507
* พระครูนนทรานุวัตร
* พระครูสุธีกิตติวัตร 

## อ้างอิง

สมรโกฏิ
หมวดหมู่:โบราณสถานในจังหวัดนนทบุรี
วัดท่า (จังหวัดนนทบุรี)

**วัดท่า** หรือ **วัดท่า บางสีทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านบางสีทอง ตำบลวัดชลอ อำเภอบางกรวย จังหวัดนนทบุรี ปัจจุบันมีพระอธิการสมพร อคฺควํโส เป็นเจ้าอาวาส

วัดท่าตั้งขึ้นเมื่อ พ.ศ. 2371 ได้รับพระราชทานวิสุงคามสีมาเมื่อ พ.ศ. 2372 ไม่ทราบประวัติความเป็นมาของการก่อสร้างวัด

อาคารเสนาสนะประกอบด้วยอุโบสถซึ่งเป็นอาคารคอนกรีตเสริมเหล็ก ด้านหน้ามีมุข ค้ำยันด้วยเสากลมสี่ต้น ประตูทางเข้ามี 3 ช่อง ช่องกลางมีซุ้มหน้าบันเป็นลายจำหลักไม้ มีเทวดาอยู่ตรงกลาง แวดล้อมด้วยลายที่ออกช่อเป็นรูปสัตว์ ภายในอุโบสถมีพระประธานซึ่งเป็นพระพุทธรูปปางมารวิชัย ศาลาการเปรียญซึ่งเป็นอาคารคอนกรีตเสริมเหล็กทรงไทย หอสวดมนต์ซึ่งเป็นอาคารครึ่งตึกครึ่งไม้ กุฏิสงฆ์ซึ่งเป็นอาคารไม้และอาคารคอนกรีตเสริมเหล็ก และศาลาบำเพ็ญกุศลซึ่งสร้างด้วยคอนกรีตเสริมเหล็ก

สิ่งศักดิ์สิทธิ์ในวัดคือ *หลวงพ่อสรรพประสิทธิ์* เป็นพระพุทธรูปประจำวัด ซึ่งเป็นที่เคารพนับถือของประชาชนในวัดท่า และยังมีต้นตะเคียน 2 ต้น ซึ่งผู้คนต่างถือว่าเป็นสิ่งศักดิ์สิทธิ์เช่นเดียวกัน

## อ้างอิง

ท่า
หมวดหมู่:โบราณสถานในจังหวัดนนทบุรี
ปอล แป็งเลอเว

**ปอล แป็งเลอเว** () เป็นนักคณิตศาสตร์และรัฐบุรุษชาวฝรั่งเศส เคยดำรงตำแหน่งนายกรัฐมนตรีสองครั้งใน ค.ศ. 1917 และใน ค.ศ. 1925

## ประวัติ
แป็งเลอเวเกิดในกรุงปารีส เกิดในครอบครัวศิลปินอาชีพ ในตอนแรก เขามีความสนใจเรียนวิศวกรรมศาสตร์หรือรัฐศาสตร์ แต่แล้วใน ค.ศ. 1883 ก็ตัดสินใจเข้าเรียนคณิตศาสตร์ที่วิทยาลัย *เอกอลนอร์มาลซูว์เปรีเยอร์* () ในกรุงปารีส และจบการศึกษาระดับปริญญาเอกใน ค.ศ. 1887 

หลังจากนั้นเขาไปศึกษาหลักสูตรระยะสั้นที่เมืองเกิททิงเงิน ประเทศเยอรมนี แล้วจึงกลับมาเป็นอาจารย์คณิตศาสตร์ที่มหาวิทยาลัยปารีส, วิทยาลัยสารพัดช่าง, วิทยาลัยฝรั่งเศส และ *เอกอลนอร์มาลซูว์เปรีเยอร์* และได้ไปบรรยายในมหาวิทยาลัยชั้นนำของยุโรป 

แป็งเลอเวเริ่มงานการเมืองใน ค.ศ. 1915 ในตำแหน่งรัฐมนตรีว่าการศึกษาและนวัตกรรม จากนั้นใน ค.ศ. 1917 ได้ดำรงตำแหน่งรัฐมนตรีว่าการสงคราม และได้เป็นนายกรัฐมนตรีในปีเดียวกันหลังนายกรัฐมนตรีรีโบลาออกเนื่องจากขาดเสียงสนับสนุนในสภา นายกรัฐมนตรีแป็งเลอเวเป็นกระบอกเสียงจนนำไปสู่การจัดตั้งคณะมนตรีการสงครามสูงสุด (Supreme War Council) ซึ่งเป็นคณะกรรมการบังคับบัญชาระดับสูงสุดของกองทัพสัมพันธมิตรในปลายสงครามโลกครั้งที่หนึ่ง

## อ้างอิง

หมวดหมู่:บุคคลจากปารีส
หมวดหมู่:นักคณิตศาสตร์ชาวฝรั่งเศส
หมวดหมู่:นายกรัฐมนตรีฝรั่งเศส
หมวดหมู่:ศิษย์เก่าจากเอกอลนอร์มาลซูว์เปรีเยอร์
หมวดหมู่:บุคคลจากมหาวิทยาลัยปารีส
หมวดหมู่:บุคคลจากเอกอลนอร์มาลซูว์เปรีเยอร์
วัดลาดปลาเค้า (จังหวัดนครปฐม)

**วัดลาดปลาเค้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านลาดปลาเค้า ตำบลบางแขม อำเภอเมืองนครปฐม จังหวัดนครปฐม ที่ดินตั้งวัดมีเนื้อที่ 18 ไร่ 2 งาน

วัดลาดปลาเค้าตั้งเมื่อวันที่ 20 เมษายน พ.ศ. 2478 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 เขตวิสุงคามสีมากว้าง 25 เมตร ยาว 47 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2516 ในสมัยที่พระมงคลวรสิทธิ (ยิ้ม อิสฺสโร) เป็นเจ้าอาวาส ท่านได้พัฒนาวัดและพัฒนาชุมชน ได้สร้างอาคารเรียนโรงเรียนวัดลาดปลาเค้ารวมถึงสนามกีฬา ตั้งศูนย์พัฒนาเด็กเล็ก ปรับภูมิทัศน์ และซ่อมอาคารเรียนและโรงอาหาร  

อาคารเสนาสนะได้แก่ อุโบสถ กว้าง 6.95 เมตร ยาว 24.95 เมตร สร้างเมื่อ พ.ศ. 2532 ศาลาการเปรียญ กว้าง 18.59 เมตร ยาว 37.59 เมตร สร้างเมื่อ พ.ศ. 2516 หอสวดมนต์ กว้าง 12 เมตร ยาว 18 เมตร สร้างเมื่อ พ.ศ. 2527 และกุฏิสงฆ์ จำนวน 7 หลัง ปูชนียวัตถุมีพระประธานประจำอุโบสถ นอกจากนั้นวัดมีเนินดิน สันนิษฐานว่าน่าจะเป็นซากฐานเจดีย์เก่า ซึ่งไม่น่าจะเก่าไปกว่าสมัยอยุธยา เนื่องจากชุมชนโบราณส่วนใหญ่ที่อยู่ใกล้เคียงมีช่วงอายุอยู่ในสมัยนี้ บนเนินดินพบก้อนศิลาแดงขนาดใหญ่ ด้านทิศตะวันตกของเนินดินมีฮวงซุ้ยร้างสร้างประชิดอยู่

## รายนามเจ้าอาวาส
* พระแสวง
* พระหรุ่น
* พระฉุย
* พระบุญสม
* พระบุญเรือน
* พระสุวรรณ
* พระครูโกศลบุญเขต (บุญเสริม ปุญฺญกุสโล) พ.ศ. 2516–
* พระมงคลวรสิทธิ (ยิ้ม อิสฺสโร)

## อ้างอิง

หมวดหมู่:โบราณสถานในจังหวัดนครปฐม
ลาดปลาเค้า
วัดปานประสิทธาราม

**วัดปานประสิทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 16 ไร่ 2 งาน 42 ตารางวา พื้นที่ตั้งวัดเป็นที่ราบลุ่ม

วัดปานประสิทธารามตั้งวัดเมื่อวันที่ 19 พฤษภาคม พ.ศ. 2475 โดยมีนายเชย ขุนเจ๋ง และนายซัง มีซัง เป็นผู้ดำเนินการสร้างวัด เดิมวัดมีนามว่า **วัดปีกกา** ต่อมาเปลี่ยนเป็น "วัดปานประสิทธาราม" เมื่อวันที่ 14 พฤษภาคม พ.ศ. 2499 เพื่อเป็นอนุสรณ์แก่หลวงพ่อปานซึ่งได้เดินธุดงค์มาปักกลดบริเวณนี้ ทำให้ประชาชนเกิดศรัทธาในตัวทานเป็นอย่างมาก วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 16 กุมภาพันธ์ พ.ศ. 2519 ทางด้านการศึกษา วัดได้มีการเปิดสอนโรงเรียนพระปริยัติธรรม แผนกธรรม เมื่อ พ.ศ. 2478 และศูนย์อบรมเด็กก่อนเกณฑ์ในวัด เมื่อ พ.ศ. 2546 ยังให้ทางราชการสร้างโรงเรียนประชาบาล สอนระดับประถมศึกษา พร้อมทั้งห้องสมุด บ้านพักครู โรงอาหารอีกด้วย

ภายในอุโบสถมีจิตรกรรมฝาผนัง เป็นภาพวาดรูปพระแม่ธรณีบีบมวยผมขนาดใหญ่ และเรื่องทศชาติชาดก

## อ้างอิง

ปานประสิทธาราม
พรรคสร้างรัฐไต้หวัน

**พรรคสร้างรัฐไต้หวัน** ( ย่อ: TSP.) เป็นพรรคการเมืองในไต้หวันซึ่งเรียกร้องเอกราชไต้หวัน ก่อตั้งขึ้นเมื่อปี 2559 ในชื่อ ปีกมูลวิวัตไต้หวัน (Taiwan Radical Wings) ถือเป็นพันธมิตรใกล้ชิดของพรรคประชาธิปไตยก้าวหน้า (Democratic Progressive Party)

ในการเลือกตั้งสภานิติบัญญัติไต้หวัน พ.ศ. 2563 พรรคได้ 1 ที่นั่ง

## อ้างอิง

หมวดหมู่:พรรคการเมืองไต้หวัน
วัดหนองนกไข่

**วัดหนองนกไข่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองนกไข่ อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 23 ไร่  มีที่ธรณีสงฆ์ จำนวน 4 แปลง เนื้อที่ 22 ไร่ 5 งาน 7 ตารางวา

วัดหนองนกไข่ตั้งเมื่อวันที่ 24 ตุลาคม พ.ศ. 2505 โดยมีนายแก้ว และนางตองศรีจินดา เป็นผู้บริจาคที่ดินจำนวน 23 ไร่ และมีนายพะยอม หลานชายนายแก้ว เป็นผู้ดำเนินการขออนุญาตสร้างวัดและตั้งวัด เดิมที่ตั้งของตำบลหนองนกไข่มีพื้นที่ส่วนใหญ่เป็นหนองน้ำ มีนกต่าง ๆ มาหากินและอาศัยอยู่ จนออกไข่ออกลูกออกหลานเป็นจำนวนมาก จึงตั้งชื่อวัดว่า "วัดหนองนกไข่" ให้สอดคล้องกับภูมิประเทศตามธรรมชาติของท้องถิ่น วัดได้รับพระราชทานวิสุงคามสีมา เมื่อวันที่ 14 มีนาคม พ.ศ. 2510 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2542

อาคารเสนาสนะประกอบด้วย อุโบสถกว้าง 17.50 เมตร ยาว 48 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก ศาลาการเปรียญกว้าง 33 เมตร ยาว 42 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น ทรงจัตุรมุข หอสวดมนต์กว้าง 10 เมตร ยาว 25 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง ศาลาอเนกประสงค์ กว้าง 16.50 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก นอกจากนี้ยังมี หอพระ หอระฆัง ศาลาเจ้าแม่กวนอิม และวิหารสี่ทหารเสือ ปูชนียวัตถุมีพระประธานประจำอุโบสถ พระพุทธชินราชจำลอง ขนาดหน้าตักกว้าง 89 นิ้ว อนุสาวรีย์สมเด็จพระเจ้าตากสินขนาดเท่าองค์จริง ประดิษฐานอยู่ที่ลานวัด พระสีวลีสูง 6 เมตร สร้างเมื่อ พ.ศ. 2536 รูปเจ้าแม่กวนอิมสูง 6 เมตร สร้างเมื่อ พ.ศ. 2538

## รายนามเจ้าอาวาส
* พระครูสาครปัญญาคุณ 
* พระอธิการสมชาย ธมมกาโม 
* พระครูคุณาภรณ์

## อ้างอิง

หนองนกไข่
รูม่านตา

**รูม่านตา**เป็นรูสีดำในส่วนกึ่งกลางของม่านตาในตามนุษย์ ที่ให้แสงสามารถผ่านเข้าไปชนกับเรตินา รูม่านตาเป็นสีดำเพราะแสงทั้งหมดที่เข้าไปนั้นถูกดูดกลืนโดยเนื้อเยื่อในตา คำว่ารูม่านตาในภาษาอังกฤษ “pupil” บัญญัติโดยเจอราร์ดแห่งเครมอนา

## อ้างอิง

หมวดหมู่:ตา
หมวดหมู่:พฤติกรรมวิทยา
อาเยเลต ซูเรอร์

**อาเยเลต ซูเรอร์** (; ; เกิด 28 มิถุนายน พ.ศ. 2512) เป็นนักแสดงหญิงชาวอิสราเอล  เธอได้รับการเสนอชื่อเข้าชิงรางวัลในเทศกาลภาพยนตร์เยรูซาเล็ม, รางวัลออสการ์แห่งอิสราเอลและรางวัลอะคาเดมีโทรทัศน์แห่งอิสราเอล เธอได้รับรางวัลนักแสดงนำหญิงยอดเยี่ยมจากการรับบทในภาพยนตร์สัญชาติอิสราเอลเรื่อง *[[Nina's Tragedies]]* และ *[[Betipul]]*

## อ้างอิง

หมวดหมู่:นักแสดงอิสราเอล
หมวดหมู่:บุคคลที่เกิดในปี พ.ศ. 2512
หมวดหมู่:จักรวาลภาพยนตร์มาร์เวล
หมวดหมู่:ชาวอิสราเอลเชื้อสายรัสเซีย
หมวดหมู่:ชาวอิสราเอลเชื้อสายเช็ก
หมวดหมู่:ชาวอิสราเอลเชื้อสายสโลวัก
หมวดหมู่:ชาวยิวอิสราเอล
หมวดหมู่:บุคคลจากเทลอาวีฟ
รูม่านตาอาร์กายล์ รอเบิร์ทสัน

**รูม่านตาอาร์กายล์ รอเบิร์ทสัน** () หรือเรียกย่อว่า **รูม่านตาเออาร์** () เป็นอาการของรูม่านตาเล็กลงสองข้างที่ลดขนาดลงเมื่อมีวัตถุเข้าใกล้ตาผ่านการปรับตาดูใกล้ไกล) แต่ไม่แสดงการเล็กลงเมื่อถูกส่องด้วยแสงจ้า รูม่านตาเออาร์เป็นอาการที่พบโดยเฉพาะในซิฟิลิสในระบบประสาท แต่อาจพบได้ในความผิดปกติของระบบประสาทจากโรคเบาหวาน

ชื่อของอาการนั้นตั้งตามจักษุแพทย์และศัลยแพทย์ชาวสก็อต ดักลาส อาร์กายล์ รอเบิร์ทสัน (1837–1909) ผู้เขียนอธิบายถึงอาการนี้ในกลางคริสต์ทศวรรษ 1860 ในแง่ของอาการจากการติดเขื้อซิฟิลิสที่ส่งผลถึงระบบประสาท ในช่วงต้นคริสต์ศตวรรษที่ 20 วิลเลียม จอห์น เอดี ได้เขียนอธิบายถึงอาการรูปแบบที่สองของรูม่านตาที่ "แอคคอมอเดทได้แต่ไม่ตอบสนอง" ซึ่งมักเกี่ยวข้องกับอาการพวกโรคเอดี ไม่ใช่ซิฟิลิส

## ดูเพิ่ม

*กลุ่มอาการเอดี
*เอนิซอคอเรีย
*ไซคลอเพเกีย
*รูม่านตามาร์กัส กุนน์
*ไมออซิส
*ซิฟิลิสในระบบประสาท
*กลุ่มอาการปารีโน
*ซิฟิลิส

## อ้างอิง

## แหล่งข้อมูลอื่น
* 

หมวดหมู่:โรคของตาและอวัยวะเคียงลูกตา
บ็อบ กันตัน

**บ็อบ กันตัน** (; เกิด 15 พฤศจิกายน พ.ศ. 2488) เป็นนักแสดงละครเวทีและภาพยนตร์ชาวอเมริกัน เขาเป็นที่รู้จักจากการแสดงเป็นตัวละครที่เข้มงวดและเผด็จการ ได้แก่ พัศดีเรือนจำ ซามูเอล นอร์ตัน ในละครเรือนจำเรื่อง *[[ชอว์แชงค์ มิตรภาพ ความหวัง ความรุนแรง]]* ปี ค.ศ. 1994, หัวหน้า จอร์จ เอิร์ล ในเรื่อง *[[ตำรวจมหาประลัย]]*ในปี ค.ศ. 1993, ดร. แวลคอต คณบดีผู้มีอำนาจเหนือกว่าของโรงเรียนแพทย์เวอร์จิเนียในเรื่อง *[[แพตช์ อดัมส์]]* และเลขานุการของรัฐ ไซรัส แวนซ์ ในเรื่อง *[[แผนฉกฟ้าแลบ ลวงสะท้านโลก]]* นอกจากนี้เขายังรับบท ลีแลนด์ โอว์สเลย์ ในซีรีส์โทรทัศน์เรื่อง *[[Daredevil (TV series)|แดร์เดวิล]]*, ปลัดกระทรวงกลาโหม อีธาน คานิน ในเรื่อง *[[24 (TV series)|24]]* และ โนอาห์ เทย์เลอร์ ในเรื่อง *[[สมาคมแม่บ้านหัวใจเปลี่ยว]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2488
หมวดหมู่:จักรวาลภาพยนตร์มาร์เวล
หมวดหมู่:บุคคลจากแซนตามอนิกา
อัมพาตกล้ามเนื้อแบบอินเตอร์นิวเคลียร์

**อัมพาตกล้ามเนื้อตาแบบอินเตอร์นิวเคลียร์** () หรือตัวย่อ **INO** เป็นความผิดปกติของการกรอกตาออกข้างแบบคอนจูเกต ที่ซึ่งตาข้างที่ผิดปกติแสดงอาการที่ไม่สามารถทำแอดดักชั่นได้ หรือทำได้น้อยมาก ส่วนตาอีกข้างหนึ่งที่ไม่ผิดปกติจะแอบดักต์ได้ แต่จะเป็นในรูปของการนิสแตกมัสแทน  นอกจากนี้ การออกห่างกันของตาสองข้างนำไปสู่การเห็นภาพซ้อนแนวนอน ส่วนการทำตาเหล่โดยทั่วไปแล้วไม่ได้รับผลกระทบ

ความผิดปกตินี้เกิดจากความเสียหายของเอ็มแอลเอฟ ซึ่งถูกหุ้มด้วยไมยีลินอย่างหนา ซึ่งเป็นทางผ่านสำหรับการสั่งการให้มีการเคลื่อนไหวของตาแบบคอนจูเกตโดยผ่านการเชื่อมต่อกับพีพีอาร์เอฟ (PPRF) และ แอบดูเซนส์นิวเคลียส

ในผู้ป่วยที่มีไอเอ็นโอสองข้างและมีอายุน้อย สาเหตุส่วนใหญ่มักมาจากมัลทิเพิลสเกลอรอซิส ส่วนในผู้ป่วยสูงอายุที่มีอาการข้างเดียว มีโอกาสสูงที่เกิดจากอาการของเส้นเลือดสมอง อย่างไรก็ตาม เหตุอื่น ๆ ยังสามารถพบได้

## ดูเพิ่ม
* มัลทิเพิลสเกลอรอซิส
* กลุ่มอาการหนึ่งครึ่ง

## อ้างอิง

## แหล่งข้อมูลอื่น
เด็บโบราห์ แอนน์ โวลล์

**เด็บโบราห์ แอนน์ โวลล์** (; เกิด 7 กุมภาพันธ์ พ.ศ. 2528) เป็นนักแสดงหญิงชาวอเมริกัน เธอเป็นที่รู้จักจากการรับบทแวมไพร์ เจสสิก้า แฮมบี ในซีรีส์ดราม่าของเอชบีโอเรื่อง*[[แวมไพร์พันธุ์ใหม่]]* (2008–2014) และ คาเรน เพจ ในรายการของเน็ตฟลิกซ์เรื่อง *[[Daredevil (TV series)|แดร์เดวิล]]* (2015–2018), *[[The Defenders (miniseries)|เดอะ ดีเฟนเดอร์ส]]* (2017), และ *[[The Punisher (TV series)|เดอะ พันนิชเชอร์]]* (2017–2019) เธอยังเคยแสดงในภาพยนตร์เรื่อง *[[Mother's Day (2010 film)|แม่ก็คือแม่ #จบนะ]]* (2010), *[[Someday This Pain Will Be Useful to You (film)|Someday This Pain Will Be Useful to You]]* (2011), *[[Catch .44|ตลบแผนปล้น คนพันธุ์แสบ]]* (2011), *[[Ruby Sparks|เขียนเธอให้เจอผม]]* (2012), *Meet Me in Montenegro* (2014), *[[ดิ ออโตเมติก เฮท]]* (2015), และ *[[Escape Room (film)|ทางออกที่ไม่มีอยู่จริง]]* (2019)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2528
หมวดหมู่:จักรวาลภาพยนตร์มาร์เวล
Lasius psammophilus

***Lasius psammophilus*** เป็นมดชนิดหนึ่งที่อยู่ในวงศ์ Formicidae มีถิ่นกำเนิดในยุโรป

## อ้างอิง

หมวดหมู่:Formicidae
หมวดหมู่:มด
เอลเดน เฮนสัน

**เอลเดน เฮนสัน** (; ชื่อเกิด **เอลเดน ไรอัน แรทลิฟฟ์ (Elden Ryan Ratliff)**; เกิด 30 สิงหาคม พ.ศ. 2520) เป็นนักแสดงชาวอเมริกัน เขาเป็นที่รู้จักกันดีที่สุดจากการแสดงเป็น ฟัลตัน รีด ในภาพยนตร์ไตรภาค *[[ขบวนการหัวใจตะนอย]]* (1992–1996), ฟ็อกกี เนลสัน ในเรื่อง *[[Daredevil (TV series)|แดร์เดวิล]]* (2015–2018) และจักรวาลภาพยนตร์มาร์เวลที่กว้างขึ้นและ พอลลักซ์ ใน *[[เกมล่าเกม ม็อกกิ้งเจย์ พาร์ท 1]]* (2014) และ *[[เกมล่าเกม ม็อกกิ้งเจย์ พาร์ท 2|พาร์ท 2]]* (2558)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2520
หมวดหมู่:จักรวาลภาพยนตร์มาร์เวล
Xestia laetabilis

***Xestia laetabilis*** เป็นผีเสื้อชนิดหนึ่งที่อยู่ในวงศ์ Noctuidae มีถิ่นกำเนิดในยุโรปเหนือ

## อ้างอิง

หมวดหมู่:Noctuidae
หมวดหมู่:ผีเสื้อ
อาลีโก

**อาลีโก** () หรือ **อาลิก็อต** () เป็นอาหารที่ปรุงด้วยการนำเนยแข็งไปคลุกผสมกับมันฝรั่งบด (มักใส่กระเทียมด้วย) ทำกันในภูมิภาคโลบรัก (อาแวรง, ก็องตาล, ลอแซร์ และอ็อกซีตานี) ทางตอนใต้ของมวลเขาสูงตอนกลางของฝรั่งเศส อาหารที่คล้ายฟงดูว์ชนิดนี้สามารถพบได้ทั่วไปในร้านอาหารโอแวร์ญ

เชื่อกันว่ามีการทำอาลีโกขึ้นครั้งแรกเพื่อแจกผู้จาริกแสวงบุญตามเส้นทางนักบุญยากอบที่แวะค้างคืนในภูมิภาคโลบรัก ตำนานกล่าวว่าอาหารชนิดนี้เดิมใช้ขนมปังเป็นส่วนผสม ต่อมาจึงถูกแทนที่ด้วยมันฝรั่งหลังจากที่มีผู้นำเข้าไปในฝรั่งเศส ทุกวันนี้ยังมีการปรุงอาลีโกด้วยมือตามบ้านเรือนและตลาดริมทางในอาแวรง โดยกินกันเป็นอาหารจานหลักในงานพบปะสังสรรค์และงานเลี้ยงฉลองของหมู่บ้าน ตามธรรมเนียมดั้งเดิมจะเสิร์ฟอาหารชนิดนี้กับไวน์แดงโอแวร์ญ

## อ้างอิง

หมวดหมู่:อาหารจากเนยแข็ง
หมวดหมู่:อาหารจากมันฝรั่ง
หมวดหมู่:อาหารฝรั่งเศส
หมวดหมู่:อาหารอุตซิตา
วาฬไรซ์

**วาฬไรซ์** (; ชื่อวิทยาศาสตร์: *Balaenoptera ricei*) เป็นสปีชีส์ของวาฬบาลีนเฉพาะถิ่นในบริเวณตะวันออกเฉียงเหนือของอ่าวเม็กซิโก ในอดีตถูกระบุว่าเป็นชนิดย่อยของวาฬแกลบ และรู้จักในชื่อ **วาฬแกลบอ่าวเม็กซิโก**. สถานะของมันที่แยกออกจากสปีชีส์เดิมได้มีการนำขึ้นมาครั้งแรกในปี 2014 โดยนักพันธุศาสตร์สองคน, ซึ่งพบหลักฐานทางดีเอ็นเอของไมโทคอนเดรียและนิวเคลียส ซึ่งบ่งชี้ว่าประชากรในอ่าวนั้นเป็นเชื้อสายที่แตกต่าง และอาจจะเป็นสปีชีส์ใหม่ที่ใกล้เคียงกับวาฬแกลบมากที่สุด หลักฐานทางพันธุกรรมและกายวิภาคเพิ่มเติมซึ่งถูกตีพิมพ์ในการศึกษาติดตามผลในปี 2021 ยืนยันสถานะการเป็นสปีชีส์ใหม่นี้ ชื่อสามัญของ *วาฬไรซ์*และ ชื่อทวินาม *ricei* เป็นเกียรติแก่นักวาฬศาสตร์ Dale W. Rice (1930–2017).

## อ้างอิง

หมวดหมู่:วาฬบาลีน